Ehdotus neuvoston direktiiviksi tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi annetun direktiivin 92/117/ETY muuttamisesta (96/C 13/12) KOM(95) 491 lopull. - 95/0255(CNS)

(Komission esittämä 24 päivänä lokakuuta 1995)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon,

ottaa huomioon talous- ja sosiaalikomitean lausunnon,

sekä katsoo, että

saadun kokemuksen perusteella ja sen vuoksi, että zoonoosien ehkäisemistä ja torjuntaa pidetään tärkeänä, on tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetun neuvoston direktiivin 92/117/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, säännökset tarpeen tarkistaa perusteellisesti, ja

ennen kyseistä direktiivin 92/117/ETY perusteellista tarkistamista on aiheellista säätää kertomuksen laatimista zoonooseja koskevan tiedonantojärjestelmän uusia sääntöjä, näytteidenkeruu- ja tutkimusmenetelmien vahvistamista, tiettyjen kansallisten toimenpiteiden täytäntöönpanoa ja hyväksymistä sekä kolmansilta mailta edellytettäviä suunnitelmia koskevista säännöksistä,

ON ANTANUT TÄMÄN DIREKTIIVIN:

1 artikla

Muutetaan direktiivi 92/117/ETY seuraavasti:

1. Poistetaan 5 artiklan 3 kohta.

2. Poistetaan 6 artiklan b kohdassa olevat sanat "ja salmonellan kohdalla tämä on tehtävä ennen 17 artiklassa vahvistettua päivämäärää".

3. Muutetaan 8 artikla seuraavasti:

a) Korvataan 1 kohdassa oleva päivämäärä "1 päivään lokakuuta 1993" päivämäärällä "1 päivään lokakuuta 1997".

b) Korvataan 2 kohdassa oleva päivämäärä "1 päivään tammikuuta 1994" päivämäärällä "1 päivään tammikuuta 1998".

c) Poistetaan 3 kohdan ensimmäisessä luetelmakohdassa oleva ilmaisu "viimeistään kuusi kuukautta niiden esittämisen jälkeen".

4. Muutetaan 10 artikla seuraavasti:

a) Korvataan 1 kohdan ensimmäisessä alakohdassa oleva päivämäärä "1 päivästä tammikuuta 1994" päivämäärällä "1 päivästä tammikuuta 1998".

b) Korvataan 1 kohdan toisessa alakohdassa oleva päivämäärä "1 päivään tammikuuta 1994" päivämäärällä "1 päivään tammikuuta 1998".

c) Poistetaan 1 kohdan kolmas ja neljäs alakohta.

d) Poistetaan 2 kohta.

5. Korvataan 14 artiklan 2 kohdassa oleva päivämäärä "31 päivään joulukuuta 1995" päivämäärällä "31 päivään joulukuuta 1998".

6. Poistetaan 15 artiklan toinen kohta.

7. Lisätään artikla seuraavasti:

"15 a artikla

1. Komissio antaa ennen 1 päivää lokakuuta 1997 neuvostolle ja Euroopan parlamentille kertomuksen zoonoosien torjumiseksi ja ehkäisemiseksi toteutettavista toimenpiteistä. Kyseinen kertomus koskee erityisesti zoonoosien tiedonantojärjestelmän uusia sääntöjä, salmonellatarkastuksia munivissa siipikarjaparvissa, muiden zoonoosien kuin salmonelloosin torjuntatoimenpiteitä sekä salmonellatarkastuksia jalostussiipikarjaparvissa ja siipikarjalle tarkoitetuissa rehuseoksissa.

2. Edellä 1 kohdassa mainittuun kertomukseen liitetään aiheelliset zoonooseihin liittyvät ehdotukset erityisesti tämän direktiivin muutosten osalta."

2 artikla

1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1995. Niiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.

2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.

3 artikla

Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

4 artikla

Tämä direktiivi on osoitettu kaikille jäsenvaltioille.

(1) EYVL N:o L 62, 15.3.1993, s. 38